કર્મચારીઓને મળવાપાત્ર પરચુરણ રજાઓ ઉપરાંત અન્‍ય આકસ્‍મિક સંજોગો માટે વાર્ષિક વધારાની ૧૧ રજાઓ મળશે. આ રજા મંજુર કરવા માટે સંબંધિત કચેરીના વડા સક્ષમ સત્તાધિકારી ગણાશે. આ રજાના સમયગાળા દરમિયાન નિયમ અનુસાર પગાર મળવાપાત્ર થશે. આ રજાઓ આગામી વર્ષમાં તબદીલ કરી શકાશે નહીં. ઉપરાંત મહિલા કર્મચારીઓના કિસ્‍સામાં એક વર્ષબાદના કરારના સમયગાળા પછી મહત્તમ ૯૦ દિવસની માતૃત્‍વની રજાઓ (મેટરનટી લીવ) મળવાપાત્ર થશે. આ રજાઓ બે બાળકો પુરતી મર્યાદીત રહેશે. આ રજાઓ દરમિયાન નિયમ અનુસાર પગાર મળવાપાત્ર રહેશે. વધુમાં એક વર્ષના સમયગાળાની સેવાઓ પહેલા મેળવવામાં આવેલ માતૃત્‍વની રજાઓ બીન પગારની ગણવાની રહેશે. જેને આ રજાઓ મંજુર કરવાની સત્તા કચેરીના વડા પાસે રહેશે.